A Törvényszék 2023. május 10-i ítélete – Bastion Holding és társai kontra Bizottság
(T-102/21. sz. ügy)1
(„Állami támogatások – Hollandiában a Covid19 világjárvánnyal összefüggésben a kis- és középvállalkozásoknak nyújtott támogatási intézkedések – Kifogást nem emelő határozat – Állami támogatási intézkedésekre vonatkozó ideiglenes keret – Indokolási kötelezettség”)
Az eljárás nyelve: angol
Felek
Felperesek: Bastion Holding BV (Amszterdam, Hollandia) és azon 35 további felperes, amelyek neve az ítélet mellékletében szerepel (képviselők: B. Braeken, X. Y. G. Versteeg, L. Elzas és T. Hieselaar ügyvédek)
Alperes: Európai Bizottság (képviselők: Bottka V. és M. Farley meghatalmazottak)
Az alperest támogató beavatkozó: Holland Királyság (képviselők: M. Bulterman és J. Langer meghatalmazottak)
Az ügy tárgya
Az EUMSZ 263. cikkre alapított keresetükben a felperesek azt kérik, hogy a Törvényszék semmisítse meg az SA.59535 (2020/N) – Hollandia állami támogatásról szóló, 2020. november 20-i C(2020) 8286 final bizottsági határozatot, amely az SA.57712 – Covid19 támogatási program: a Covid19 világjárvánnyal hátrányosan érintett kis- és középvállalkozások állandó költségeinek viselését szolgáló közvetlen támogatási program módosítására vonatkozik.
Az ítélet rendelkező része
A Törvényszék a keresetet elutasítja.
A Törvényszék a Bastion Holding BV-t és a mellékletben megnevezett többi felperest kötelezi saját költségeik, valamint az Európai Bizottság részéről felmerült költségek viselésére.
A Holland Királyság maga viseli saját költségeit.
____________
1     HL C 182., 2021.5.10.